Flere unge nordjyske folketingskandidater fra Socialdemokratiet, Det Radikale Venstre og Venstre gik mandag sammen om den fælles udfordring med klima- og miljøindsatsen.

En ny generation håbefulde folketingskandidater. - Vi er tre fra vidt forskellige partier, der er uenige om rigtig mange ting, men nu går vi sammen, siger Marie Bjerre, der er folketingskandidat for Venstre. Udfordrede hinanden på en lidt anden måde end de plejer. - Det er jo en måde at vise noget sammenholdt om, hvor vigtigt det med miljø og klima er, siger Søren Valgreen Knudsen, der er folketingskandidat for Socialdemokratiet. - Vi har en moralsk forpligtelse som politikere til at gå forrest, og det er det, vi gør her, siger Casper Hedegaard, der er folketingskandidat for Det Radikale Venstre. På en time skulle de tre politiske modstandere, Marie Bjerre (V), Søren Valgreen Knudsen (S) og Casper Hedegaard (R) mandag se hvilket parti, der kunne samle mest affald. Blandt buskene i Aalborg fandt de små glasflasker, øldåser, cigaretskodder og en cykellås. Vil gøre indtryk Selvom venstres kandidat godt ved, at det blot er en symbolskhandling, så håber hun på, at det vil gøre indtryk. - Mest af alt, så håber jeg, at jeg hjælper på, at man skal sætte fokus på at huske, at man skal rydde op efter sig selv. For når vi er færdige, så kommer vi til at have masser poser stillet op, og jeg håber, at det chokerer, at tre mand på bare en time kan finde så meget affald herinde i byen, siger Marie Bjerre (V). Normalt så dyster partierne mod hinanden om vælgernes gunst, men mandag kæmpede de for samme formål. - Jeg håber, at der er nogen, der tænker, at de hellere lige må give en hånd med, når de ser noget på gaden, siger Casper Hedegaard (R). Selvom de stadig er lidt i konkurrence. - Jeg føler mig helt overbevist om, at hvis man vil have en grøn fremtid, så er det Socialdemokratiet, man skal sætte sit kryds ved, siger Søren Valgreen Knudsen (S). Må bide i det sure æble Efter en time samles de. Socialdemokraterne løber med sejren. De har den største bunke med skrald samlet på en time. Venstres kandidat taber væddemålet og må bide i det sure æble og hænge en valgplakat op for sin politiske modstander fra Socialdemokratiet. - Det er altså rigtig træls det her, siger Marie Bjerre (V). De unge kandidater har planlagt flere fælles kampagner sammen frem til valget.